აფშერონსკი
აფშერონსკი (რუს. Апшеронск) — ქალაქი რუსეთში, კრასნოდარის მხარის სამხრეთ ნაწილში, აფშერონსკის რაიონის ადმინისტრაციული ცენტრი. 39 488 მცხოვრები (2020). მდებარეობს კავკასიონის მთისწინეთში, მდინარეების ფშეხისა და ტუხის (ყუბანის აუზი) ნაპირზე. რკინიგზის სადგური არმავირ — ტუაფსის ხაზის შტოზე. დაარსდა 1863 წელს როგორც სტანიცა აფშერონსკაია. ქალაქია 1947 წლიდან. ქალაქში არის ხე-ტყისა და ხის დასამუშავებელი მრეწველობის საწარმოები (დახერხილი ხე-ტყის, პარკეტის, სამასალე მერქნის წარმოება); განვითარებულია ნავთობმრეწველობისა და ხის დასამუშავებელი მოწყობილობების წარმოება; მთის მდინარე სერებრიაჩკას ბუნებრივი წყლის საფუძველზე სასმელების ჩამოსხმა. საბჭოთა პერიოდში მოქმედებდა ავტოსარემონტო ქარხანა, სრესი.